Rusia a atacat miercuri dimineață orașul Odesa din sud-vestul Ucrainei. Cel puțin trei persoane au fost ucise și alte trei au fost rănite. Portul de la Marea Neagră a fost ținta unui alt atac luni, când cinci persoane și-au pierdut viața.
Toate informațiile despre războiul din Ucraina - ziua 798 - LIVE pe HotNews.ro:
08:53Ministrul rus al apărării, Serghei Șoigu, a ordonat livrarea mai multor arme și mai rapid pentru operațiunea militară a Moscovei în Ucraina, a anunțat miercuri Ministerul rus al Apărării, informează Reuters.
„Pentru a menține ritmul necesar al ofensivei ... este necesar să se mărească volumul și calitatea armelor și echipamentelor militare furnizate trupelor, în primul rând a armelor", a declarat ministrul apărării, citat de Șoigu, într-o declarație publicată pe Telegram.
08:32 Ucraina a lansat drone asupra mai multor regiuni rusești miercuri dimineața, au declarat oficiali ruși, iar agențiile de presă rusești neoficiale au relatat un incendiu la rafinăria de petrol Riazan după atac, potrivit Reuters.
Pavel Malkov, guvernatorul regiunii Riazan, care are graniță comună cu regiunea Moscova în nord-vest, a declarat că nu au existat răniți în atacurile cu drone din această regiune.
Canalul rusesc Baza, apropiat de serviciile de securitate, a relatat că atacul a declanșat un incendiu la rafinăria din Riazan.
Rafinăria, deținută și administrată de Rosneft, prelucrează aproximativ 5,8% din totalul țițeiului rafinat din Rusia. Ea a fost o țintă frecventă a atacurilor aeriene ale Ucrainei.
Guvernatorii regiunilor Kursk și Voronej din sud-vestul Rusiei, care se învecinează cu Ucraina, au raportat, de asemenea, atacuri cu drone pe teritoriile lor, precizând că nu s-au înregistrat pagube sau răniți.
Rusia rareori divulgă informații despre impactul total al atacurilor Ucrainei asupra teritoriului și infrastructurii sale.
Oficialii de la Kiev spun că țintirea infrastructurii militare, energetice și de transport a Rusiei subminează efortul de război al Moscovei.
08:28Un atac rusesc cu rachete a ucis cel puţin trei persoane la Odesa, în sud-vestul Ucrainei, au informat autorităţile locale miercuri dimineaţa, informează AFP și Agerpres.
„Inamicul a atacat Odesa cu rachete balistice. În urma atacului, trei persoane au fost ucise şi alte trei au fost rănite, a declarat primarul oraşului Odesa, Ghennadi Truhanov, pe reţeaua de socializare Telegram.
„Toată asistenţa medicală necesară este oferită răniţilor", a declarat pe Telegram guvernatorul regiunii Odesa, Oleg Kiper.„Există daune la infrastructura civilă", a adăugat el, fără a oferi alte informaţii.
Un atac cu rachete efectuat de forţele ruse luni la Odesa a ucis cinci persoane, potrivit oficialilor locali.
Port la Marea Neagră vital pentru exporturile ucrainene, oraşul Odesa este în mod regulat vizat de atacuri mortale cu rachete şi drone.
Rusia loveşte necruţător oraşele ucrainene de luni de zile şi a avansat pe frontul de est înainte de sosirea armelor americane, cruciale pentru Kiev.
Scurtă recapitulare a evenimentelor recente:
- Evoluțiile pe front: Trupele ruse avansează la nord-vest de Avdiivka, civilii ucraineni fug / Bătrâna de 98 de ani care a parcurs 10 km pe jos pentru a scăpa din satul atacat de ruşi - VIDEO
- Statele Unite fac apel la aliați să doneze sisteme de rachete Patriot Ucrainei
- Zelenski: Trebuie să accelerăm livrările de armament pentru soldații de pe linia frontului
- Trump spune că va menține ajutorul SUA pentru Ucraina numai dacă și Europa îl aduce la acelaşi nivel
- Exercițiu NATO în România. Operațiune de desant aerian cu peste 2.000 de parașutiști
- Jens Stoltenberg, după vizita la Kiev: „Încrederea Ucrainei a fost afectată”. El sugerează ca NATO să preia de la SUA coordonarea ajutorului militar
- Ucraina spune că nu vrea să-i repatrieze cu forța pe bărbații care au fugit de mobilizare
- Alexandr Lukașenko le cere sportivilor belaruși să își bată măr adversarii la Jocurile Olimpice de la Paris / „Va fi o victorie politică” - a spus Lukașenko
- Guvernul român a aprobat construirea unui pod rutier peste râul Tisa la frontiera cu Ucraina
- Câți ucraineni au murit încercând să treacă graniţa spre România pe râul Tisa / Cei mai mulţi bărbați care vor să fugă de război traversând frontiera ilegal aleg România şi R. Moldova
---------------